13. ΒΑΣΙΛΙΚΟΝ ΔΙΑΤΑΓΜΑ της 26 Φεβρ./5 Μαρτ. 1951 Περί απαγορεύσεως ιδρύσεως βιομηχανικών εγκαταστάσεων εις τμήματά τινα των πόλεων Αθηνών, Πειραιώς και της περιοχής αυτών. Έχοντες υπ’ όψιν τας διατάξεις του υπ’ αριθ. 1042/49 Ν.Δ/τος «περί ενοποιήσεως των τεχνικών Υπηρεσιών της Χώρας» τας διατάξεις του υπ’ αριθ. 1671/1951 Α. Νόμου, τας διατάξεις της παρ 1 εδ. β΄ του άρθρ. 11 του από 17 Ιουλ. 1923 Ν.Δ/τος «περί σχεδίων πόλεων κλπ.» και ιδόντες την υπ’ αριθ. 1607 π.ε. πράξιν του Συμβουλίου Οικισμού, ως και την υπ’ αριθ. 52/1951 σύμφωνον γνωμοδότησιν του Συμβουλίου Επικρατείας, προτάσει του Ημετέρου επί της Κοινωνικής Προνοίας Υπουργού, απεφασίσαμεν και διατάσσομεν: Άρθρον μόνον.-1.Απαγορεύεται η χρησιμοποίησις των κτιρίων των ήδη υφισταμένων ή μελλοντικώς ανεγερθησομένων εις τα κατωτέρω τμήματα των πόλεων Αθηνών, Πειραιώς και της Περιοχής αυτών αι των περί αυτάς προαστείων και συνοικισμών δια εγκατάστασιν και λειτουργίαν εργοστασίων και βιομηχανικών αποθηκών. 2.Δια βιομηχανίας νομίμως εγκατεστημένας εις τα περί ων πρόκειται τμήματα μέχρι της ισχύος του παρόντος, επιτρέπεται οιαδήποτε βελτίωσις των εγκαταστάσεων αυτών. Δεν περιλαμβάνονται εις την κατά το παρόν Δ/μα απαγόρευσιν βιοτεχνικαί εγκαταστάσεις ή εργαστήρια μη δημιουργούντα οχλήσεις εκ θορύβου ή καπνών ή αναθυμιάσεων ή αφθόνων λυμάτων μη δυναμένων να αποχετευθούν καταλλήλως κλπ. ή κινδύνους υγείας, πυρκαϊάς ή εκρήξεως, εφ’ όσον τα σχετικά κτίρια αυτών διαμορφούνται συμφώνως προς τας εν εκάστη θέσει ισχυούσας τυχόν γενικάς ή ειδικάς σχετικάς διατάξεις. «Ωσαύτως δεν περιλαμβάνονται εις την κατά το παρόν Δ/μα απαγόρευσιν βιομηχανικαί εγκαταστάσεις των οποίων η ίδρυσις εις ωρισμένας θέσεις καθίσταται αναγκαία λόγω της υπάρξεως ειδικώς εις τας θέσεις αυτάς απαραιτήτου πρώτης ύλης δια την λειτουργίαν των εγκαταστάσεων». Το εντός «» εδάφιον προσετέθη δια του άρθρου μόνου του Β.Δ. της 20/26 Σεπτ. 1951. Σελ. 486(α) Τεύχος 491-Σελ. 138 23.Ε.α.13 Σχέδιο Πόλεως Αθηνών Πειραιώς 3.Η κατά το παρόν Β.Δ/μα απαγόρευσις περιλαμβάνει: α)Τα τμήματα των πόλεων Αθηνών και Πειραιώς τα δι’ ερυθρού χρώματος σημειούμενα εις τα δια της υπ’ αριθ. 6244/1951 πράξεως του Γενικού Διευθυντού του Οικισμού τεθεωρημένα ως παραρτήματα του παρόντος εννέα διαγράμματα. β)Τα τμήματα της περιοχής Αθηνών μετά των εν αυτοίς προαστείων και συνοικισμών τα σημειούμενα ομοίως δι’ ερυθρού χρώματος εις τα αυτά ως άνω διαγράμματα. γ)Τας οδούς: 1)Λεωφόρος Συγγρού, καθ’ όλον το μήκος αυτής, 2)Λεωφόρος Βουλιαγμένης καθ’ όλον το μήκος αυτής, 3)οδός Αναπαύσεως καθ ’όλον το μήκος αυτής και Πλατεία Α΄ Νεκροταφείου, 4)Λεωφόρος Αλεξάνδρας καθ’ όλον το μήκος αυτής, 5)οδός Φωκίωνος Νέγρη καθ’ όλον το μήκος αυτής και πλατεία Κυψέλης, 6)οδός 28ης Οκτωβρίου (Πατησίων) από του κέντρου της πόλεως μέχρι της συναντήσεώς της με την οδόν Καυταντζόγλου, 7)οδός Λιοσίων–Μενιδίου–Σανατορίου Πάρνηθος από της θέσεως Τρεις Γέφυραι Αθηνών  μέχρι του Σανατορίου Πάρνηθος, 8)Παραλιακή Λεωφόρος Καλλιθέας και Ν. Φαλήρου καθ’ όλον το μήκος αυτής από του τέρματος της Λεωφόρου Συγγρού μέχρι του Παραλιακού τμήματος της πόλεως Πειραιώς του σημειουμένου ομοίως δι’ ερυθρού χρώματος εις τας ως άνω διαγράμματα, 9)η περί τον Ιππόδρομον οδός καθ’ όλον το μήκος αυτής, 10)η οδός Βασ. Σοφίας του Πειραιώς καθ’ όλον το μήκος αυτής. Επί των ακραίων οδών των περιβαλλουσών τα ως άνω υπό στοιχεία α΄ και β΄ τμήματα καθώς και επί των μεμονωμένως ως ανωτέρω υπό στοιχείον γ΄ αναφερομένων οδών, η κατά το παρόν Δ/μα απαγόρευσις ισχύει επ’ αμφοτέρων των πλευρών αυτών και εφ’ όλων των πλευρών των επί των οδών αυτών σχηματιζομένων πλατειών. Επί των εξωτερικών πλευρών των ακραίων ως άνω περιβαλλουσών οδών, επ’ αμφοτέρων των πλευρών των μεμονωμένως αναφερομένων ως άνω οδών, και εφ’ όλων των πλευρών των ως άνω πλατειών, η κατά το παρόν Δ/μα απαγόρευσις ισχύει εφ’ όλου του βάθους του οικοδομικού τετραγώνου του αντιστοιχούντος εις την θεωρουμένην πλευράν πάντως όμως ουχί πέραν των τεσσαράκοντα μέτρων επ’ αυτής. Εφ’ όσον τυχόν αι θεωρούμεναι αύται πλευραί ευρίσκονται εκτός εγκεκριμένου ρυμοτομικού σχεδίου, είτε εντός ζώνης τοιούτου σχεδίου είτε πέραν αυτής, η κατά το παρόν Δ/μα απαγόρευσις ισχύει μέχρι βάθους 50 μέτρων από του άξονος της οδού. 4.Από της ισχύος του παρόντος καταργείται πάσα ετέρα διάταξις απαγορεύουσα την χρησιμοποίησιν των κτιρίων δια εγκατάστασιν και λειτουργίαν εργοστασίων και βιομηχανικών αποθηκών εις τας πόλεις Αθηνών και Πειραιώς εις τα περί αυτάς Προάστεια και συνοικισμούς και εν γένει την περιοχήν της τέως Διοικήσεως Πρωτευούσης. Εις τον αυτόν επί της Κοινωνικής Προνοίας Υπουργόν ανατίθεται η δημοσίευσις και εκτέλεσις του παρόντος Β.Δ/τος. Περιορισμοί εις την χρήσιν των οικοδομών ετέθησαν εις ειδικάς περιπτώσεις και δια των: α)Π.Δ. 27/31 Ιουλ. 1930 περί της χρησιμοποιήσεως των επί της παραλιακής λεωφόρου από Ν. Φαλήρου μέχρι Βουλιαγμένης ανεγερθησομένων οικοδομών. β)Π.Δ. 4/9 Αυγ. 1930 περί τρόπου χρησιμοποιήσεως του μέχρι Καλαμακίου–Γλυφάδας χώρου. γ)Π.Δ. 6 Ιουλ. 1931 περί καθορισμού της θέσεως και της χρήσεως των επί της λεωφόρου της ενούσης την κεντρικήν πλατείαν Χαλανδρίου μετά της λεωφόρου Κηφισσίας ανεγερθησομένων οικοδομών. δ)Π.Δ. 7/15 Νοεμ. 1933 «περί απαγορεύσεως χρησιμοποιήσεως κτιρίων επί οδών τινων της πρωτευούσης ως φερετροποιείων». ε)Π.Δ. 29 Ιαν./5 Φεβρ. 1934 περί αποκλειστικής χρησιμοποιήσεως των οικοδομών της κωμοπόλεως Κηφισσίας. ς)Β.Δ. 12 Σεπτ. 1935 περί συγκεντρώσεως Βιομηχανικών και Βιοτεχνικών εγκαταστάσεων εις ωρισμένην θέσιν του εγκεκριμένου σχεδίου της κωμοπόλεως Κηφισσίας. ζ)Β.Δ. της 9/18 Ιαν. 1936 περί συμπληρώσεως του από 31/3/34 Δ/τος περί απαγορεύσεως χρησιμοποιήσεως ακινήτων επί της Λεωφόρου Αλεξάνδρας δι’ ωρισμένους σκοπούς. η)Β.Δ. 30 Ιουν./16 Ιουλ. 1936 περί απαγορεύσεως χρησιμοποιήσεως των επί των οδών Αμαλίας κλπ. ακινήτων δι’ ωρισμένους σκοπούς. θ)Β.Δ. της 7/23 Ιουλ. 1936 περί απαγορεύσεως χρήσεως των επί των πέριξ του (Αντί της σελ. 487 Σελ. 487(α) 190-101 Σχέδιο Πόλεως Αθηνών Πειραιώς 23.Ε.α.13 Πεδίου του Άρεως οδών ακινήτων δια πάντα άλλον σκοπόν πλην της κατοικίας. ι)Β.Δ. 3 Σεπτ. 1937 περί απαγορεύσεως χρησιμοποιήσεως οικοδομών περιοχής Ν. Φαλήρου δι’ ωρισμένους σκοπούς. ια)Β.Δ. της 17/24 Ιουν. 1938 περί εξαιρέσεως από απαγορεύσεως χρήσεως κτιρίων επί οδού Αθηνών– Βουλιαγμένης εγκαταστάσεών τινων. ιβ)Β.Δ. 20 Φεβρ./18 Μαρτ. 1948 περί τροποποιήσεως των από 18.4.28 και 31.3.34 Δ/των περί απαγορεύσεως χρήσεως των κτιρίων δι’ ωρισμένους σκοπούς κατά το τμήμα της λεωφ. Κηφισσίας μεταξύ των οδών Φειδιππίδου–Αιτωλίας και της λεωφόρου Αλεξάνδρας μεταξύ της λεωφόρου Κηφισσίας και ΄Εσλιν. ιγ)Β.Δ. 30 Μαΐου/12 Ιουν. 1956 (ΦΕΚ Α΄ 138) περί απαγορεύσεως εγκαταστάσεων παροχής υγρών καυσίμων παρά την οδόν Φαλήρου–Βουλιαγμένης– Λομβάρδας–Σουνίου. ιδ)Β.Δ. της 6/22 Μαρτ. 1962 (ΦΕΚ Δ΄ 31) περί τροποποιήσεως του από 27.7.1930 Δ/τος «περί της χρησιμοποιήσεως των επί της παραλιακής λεωφόρου από Ν. Φάληρον μέχρι Βουλιαγμένης ανεγερθησομένων οικοδομών». 